על איזו גרסה של אנדרואיד מתבסס המכשיר?
6.0 מרשמלו
בהחלטה בין ממשק רזה ומינימליסטי בסגנון נקסוס או ה-Oxygen של OnePlus לבין ממשק עמוס פיצ'רים ומחוות דוגמת ה-TouchWiz של סמסונג, נראה שהנטייה של וואווי היא ללכת על האופציה השנייה. המכשיר מריץ את ממשק ה-EMUI 4.0 שמתבסס על אנדרואיד 6.0 מרשמלו. הממשק כולל תמיכה בנקישות עם פרקי האצבעות לצורך צילום מסך למשל; הוא מאפשר לצלם סלפי בעזרת הנחת האצבע על קורא טביעות האצבע שממוקם בגב המכשיר; הוא כולל עבודה במצב של מסך מפוצל ועוד. מההתנסות הקצרה שלנו, לא ראינו לאגים או עיכובים בגלישה או בדפדוף במסכי הבית והאפליקציות, אבל כמובן שלא ניתן להסיק מזה דבר. לצורך כך נצטרך לבחון אותו עם משימות כבדות ומורכבות יותר.
המכשיר מתבסס על גרסת אנדרואיד 6.0 מרשמלו.